text: Stadig i livsfare efter færdselsulykke
  07 november 2012 kl. 10.15
  En bilist er stadig i livsfare, efter at en personbil og en lastbil bragede frontalt sammen i Horsens i går eftermiddags.
  En mandlig bilist på 84 år er fortsat i livsfare efter trafikulykken i går i Horsens. Han stødte frontalt ind en lastbil, hvori der var to polakker. 
  De to polske mænd slap uskadt fra ulykken.
  Flere vidner har fortalt Horsens Folkeblad, at den ældre bilist hang i en bilkø efter en langsomtkørende traktor.
  På et tidspunkt trak han ud i modsatte kørebane for at overhale - og hamrede ind i lastbilen.
  